Temeljem odredbe članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19) i članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na 4. sjednici održanoj dana 03. studenog 2021. godine, donosi

**ODLUKU**

**o raspoređivanju sredstava** **za redovito financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec,** **za razdoblje od konstituiranja do 31.12.2021. godine**

**Članak 1.**

Ovom Odlukom raspoređuju se sredstva za redovito financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec (u nastavku: Općinsko vijeće) za razdoblje od konstituiranja Općinskog vijeća do 31.12.2021. godine, sukladno Konačnim rezultatima izbora članova Općinskog vijeća provedenih 16. svibnja 2021.godine te sastavu Općinskog vijeća Općine Vidovec nakon održane konstituirajuće sjednice dana 17. lipnja 2021. godine.

Sredstva iz stavka 1. ovoga članka osigurana su u Proračunu Općine Vidovec za 2021. godinu u iznosu od 30.000,00 kn.

Dio sredstava za redovito financiranje političkih stranaka i članova izabranih s liste grupe birača zastupljenih u Općinskom vijeću u razdoblju od 01. siječnja do prestanka mandata članovima Općinskog vijeća Općine Vidovec prethodnog saziva, odnosno do 15. travnja 2021. godine, isplaćeno je sukladno Odluci o raspodjeli sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec („Službeni vjesnik Varaždinske županije“ broj 20/21) u iznosu od 8.750,00 kn.

Ovom se Odlukom raspoređuju preostala sredstva za redovito financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec u iznosu od 21.250,00 kn, za razdoblje od konstituiranja Općinskog vijeća Općine Vidovec do 31.12.2021. godine.

Riječi i pojmovi koji se koriste u ovoj Odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

**Članak 2.**

Za svakog člana Općinskog vijeća utvrđuje se jednaki iznos sredstava tako da pojedinoj političkoj stranci i nezavisnim vijećnicima pripadaju sredstva razmjerno broju njihovih članova od trenutka konstituiranja Općinskog vijeća provedenog dana 17. lipnja 2021. godine.

**Članak 3.**

Za svakog člana Općinskog vijeća utvrđuje se tromjesečni iznos sredstava u visini od 792,90 kuna.

Za svakog člana Općinskog vijeća podzastupljenog spola, pojedinoj političkoj stranci i nezavisnim vijećnicima pripada i pravo na naknadu u visini od 10% iznosa predviđenog po svakom vijećniku iz stavka 1. ovoga članka te se temeljem istog utvrđuje iznos od 872,19 kuna tromjesečno.

**Članak 4.**

Političkim strankama i nezavisnim vijećnicima zastupljenim u Općinskom vijeću zarazdoblje od konstituiranja do 31.12.2021. godine raspoređuju se sredstva na način utvrđen u članku 2. ove Odluke u iznosima kako slijedi:

|  |  |  |  |  |
| --- | --- | --- | --- | --- |
| **Politička stranka/ kandidacijska lista grupe birača** | **Broj**  **vijećnika** | | | **Iznos u kunama**  zarazdoblje od konstituiranja do 31.12.2021. godine |
| **M** | **Ž** | **Ukupno** |
| Hrvatska demokratska zajednica (HDZ) | 3 | 2 | 5 | 8.246,16 |
| Hrvatska stranka umirovljenika (HSU) | 1 | 0 | 1 | 1.585,80 |
| Narodna stranka - Reformisti | 0 | 1 | 1 | 1.744,38 |
| Socijaldemokratska partija Hrvatske (SDP) | 1 | 0 | 1 | 1.585,80 |
| Kandidacijska lista grupe birača – nositeljica Ines Pavleković | 2 | 1 | 3 | 4.915,98 |
| Kandidacijska lista grupe birača – nositelj Mihael Blažeković | 2 | 0 | 2 | 3.171,60 |

**Članak 5.**

Raspoređena sredstva iz članka 4. ove Odluke doznačuju se na žiro račun političke stranke, odnosno na poseban račun nezavisnog vijećnika tromjesečno u jednakim iznosima, odnosno ukoliko se početak ili završetak mandata ne poklapaju sa početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 6**.

Općina Vidovec dužna je objaviti na svojim mrežnim stranicama, najkasnije do 01. ožujka tekuće godine za prethodnu godinu, izvješće o iznosu raspoređenih i isplaćenih sredstava iz Proračuna Općine Vidovec za redovito godišnje financiranje svake političke stranke zastupljene u Općinskom vijeću Općine Vidovec i nezavisne vijećnike.

**Članak 7.**

Ovom Odlukom stavlja se van snage Odluka o raspodjeli sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Vidovec („Službeni vjesnik Varaždinske županije“ broj 20/21).

**Članak 8.**

Ova Odluka stupa na snagu prvi dan od dana objave u „Službenom vjesniku Varaždinske županije“.

KLASA: 013-01/21-01/02

URBROJ: 2186/10-01/1-21-06

Vidovec, 03. studenog 2021.

OPĆINSKO VIJEĆE OPĆINE VIDOVEC

Predsjednik

Krunoslav Bistrović